CELEX: 62011TN0161
Language: et
Date: 2011-03-15 00:00:00
Title: Kohtuasi T-161/11: 15. märtsil 2011 esitatud hagi — High Tech versus Siseturu Ühtlustamise Amet– Vitra Collections (tooli kuju)

7.5.2011   
            
            
               ET
            
            
               Euroopa Liidu Teataja
            
            
               C 139/26
            
         15. märtsil 2011 esitatud hagi — High Tech versus Siseturu Ühtlustamise Amet– Vitra Collections (tooli kuju)
   (Kohtuasi T-161/11)
   2011/C 139/50
   Hagiavaldus esitati itaalia keeles
   
      Pooled
   
   
      Hageja: High Tech Srl (Milano, Itaalia) (esindajad: advokaadid G. Floridia ja R. Floridia)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Vitra Collections AG
   
      Hageja nõuded
   
   
               —
            
            
               tühistada vaidlustatud otsus ja tunnistada kehtetuks ühenduse kaubamärk nr 2298420;
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: Ruumiline kujutismärk, mille ese on „Alu chair” (ühenduse kaubamärk nr 2298420) kaupadele klassis 20
   
      Ühenduse kaubamärgi omanik: Vitra Collections AG
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotluse põhjendused: Määruse nr 207/2009 artikli 7 lõike 1 punkti e alapunkti iii rikkumine. Hageja väitis ka, et kõnealune kaubamärk tuleb kehtetuks tunnistada, kuna selle registreerimise eesmärk on jätta hageja välja üldkasutatavaks muutunud disainesemete turult ning see on järelikult pahauskne.
   
      Tühistamisosakonna otsus: lükata kehtetuks tunnistamise taotlus tagasi
   
      Apellatsioonikoja otsus: jätta kaebus rahuldamata
   
      Väited: Määruse nr 207/2009 artikli 7 lõike 1 punkti e alapunkti iii ja artikli 52 lõike 1 punkti b ebaõige tõlgendamine ja kohaldamine.